ইরানের কট্টর বিরোধী এবং ইসরাইল ঘেঁষা মাইক পম্পেও যুক্তরাষ্ট্রের সদ্য পদত্যাগকারী পররাষ্ট্র সেক্রটারী টিলারসনের স্থলে পররাষ্ট্র সেক্রেটারি হিসেবে নিয়োগ পেয়েছেন। নিয়োগের পর পরই বিভিন্ন দেশে সফর শুরু করেন। প্রথমে তিনি ইসরাইল, সৌদি আরব ও জর্ডান সফর করেন। সে সব দেশে তিনি প্রায় একই বক্তব্য দিয়েছেন। তিনি বলেছেন বিশ্বে সন্ত্রাসীদের সব চাইতে বড় পৃষ্টপোষক হলো ইরান। তিনি আরও বলেছেন, কোন অবস্থাতেই ইরানকে পারমাণু অস্ত্র তৈয়ার করতে দেওয়া হবেনা। লক্ষ্যনীয় বিষয় হলো, মাইক পম্পেও কে পররাষ্ট্র সেক্রেটারী হিসাবে মনোনয়ন দেওয়ার সাথে সাথেই, ৯ই মে প্রেসিডেন্ট ডোনাল্ড ট্রাম্প ইরানের সাথে স্বাক্ষরিত পরমাণবিক নিষেধাজ্ঞা চুক্তি থেকে যুক্তরাষ্ট্রকে প্রত্যাহার করে নেয় এবং ইরানের উপর কঠোর নিষেধাজ্ঞা আরোপের ঘোষণা দেন। ট্রাম্পের এই ঘোষণায় শুধু ইসরাইল ছাড়া, যুক্তরাষ্ট্রের প্রায় বন্ধু রাষ্ট্র এই সিন্ধান্তের বিরুদ্ধে ক্ষুদ্ধ প্রতিক্রিয়া জানিয়েছেন। যুক্তরাষ্ট্র সহ যারা ইরানের সাথে পারমাণবিক নিষেধাজ্ঞা চুক্তি সই করেছিলেন তাদের মধ্যে যুক্তরাজ্য, ফ্রান্স, জার্মানী, চীন এবং রাশিয়া অন্তর্ভুক্ত ছিল। চুক্তিভুক্ত প্রায় দেশ ইতিমধ্যে ইরানে যথেষ্ট পরিমাণ পুঁজি বিনিয়োগ করেছে এবং চুক্তির বাহিরের অনেক দেশও উল্লেযোগ্য পরিমাণ পুঁজি বিনিয়োগ করেছে। ট্রাম্পের এই ঘোষণার পর এসব দেশের বিনিয়োগ ঝুঁকিপূর্ণ হয়ে পড়েছে। কাজেই এসব দেশগুলি যুক্তরাষ্ট্রের সাথে বন্ধুত্বপূর্ণ সম্পর্ক সত্ত্বেও বর্তমানে ক্ষুদ্ধ প্রতিক্রিয়া জানাচ্ছে। নুতন পররাষ্ট্র সেক্রেটারী মাইক পম্পেও ইরানকে ১২টি শর্ত দিয়েছেন। তিনি বলেছেন ইরানকে তার আভ্যন্তরীণ এবং পর-রাষ্ট্র নীতি পাল্টাতে হবে। এবং ইরানের সাথে নুতুন পারমাণবিক নিষেধাজ্ঞা চুক্তির জন্য ১২টি শর্ত মানতে হবে। অন্যথায় ইতিহাসের সবচাইতে কঠিন অবরোধের সম্মুখীন হবে বলে ইরানকে হুশিয়ার করা হয়েছে। তার মধ্যে উল্লেখযোগ্য শর্ত হলো ইরানকে সিরিয়া থেকে সৈন্য প্রত্যাহার করতে হবে। ইউরেনিয়াম সমৃদ্ধকরণ কর্মসূচী বন্ধ করতে হবে। পরমাণু সমৃদ্ধ সমরাস্ত্র বন্ধ করতে হবে। এছাড়াও হামাস এবং হিজবুল্লার প্রতি সমর্থন প্রত্যাহার করতে হবে ইত্যাদি। বিশ্বের বিশিষ্ট কূটনৈতিকদের মতে যে সব শর্তাবলী ইরানকে দেওয়া হয়েছে তা ইরানকে মানার জন্য দেওয়া হয় নাই তা প্রত্যাখান করার জন্যই দেওয়া হয়েছে। যাতে আমেরিকার আসল এজেন্ডা সম্ভবত যুদ্ধ বাস্তবায়িত করতে পারে। ইউরোপিয়ান রাষ্ট্রগুলো যুক্তরাষ্ট্রের এই এজেন্ডাকে কিছুতেই সমর্থন দিতে পারেনা। কারণ ইতিমধ্যেই সিরিয়ার যুদ্ধ এবং ইয়েমেনের যুদ্ধের কারণে লক্ষ লক্ষ শরণার্র্থী ইউরোপে প্রবেশ করেছে এবং অনেকটা বাধ্য হয়ে মানবতার কারণে ইহাদেরকে আশ্রয় দিতে হয়েছে। এসবের উত্তরে ইরানের প্রেসিডেন্ট বলেছেন, “যে ব্যক্তি বহু বছর ধরে যুক্তরাষ্ট্রের পক্ষে গুপ্তচরবৃত্তি করেছেন তিনি এখন পর-রাষ্ট্রমন্ত্রীর পদে বসে ইরানের কর্তব্য নিধারণ করবেন তা মেনে নেওয়া যায় না।”